open-index/open-wikipedia-markdown huggingface dataset:
Star Alliance

**Star Alliance** – pirmoji ir didžiausia pasaulyje oro linijų bendrovių grupė (aljansas). Jos būstinė yra Vokietijoje, Frankfurto mieste. Šią grupę 1997 m. įkūrė penkios didžiausios oro bendrovės – „Air Canada“, „Lufthansa“, „Scandinavian Airlines“, „Thai Airways International“ ir „United Airlines“.

Per pirmus savo gyvavimo metus aljansas populiarėjo ir augo, o 2011 m. savo gretose jungė 27 oro bendroves iš viso pasaulio. Visų oro bendrovių narių skrydžiai vyksta 193 šalyse, o bendras metinis keleivių skaičius siekia 637,62 milijonus.

2011–2012 m. laikotarpiu planuota į grupę prijungti dar 6 oro linijų bendroves iš Indijos, Etiopijos, Kolumbijos, Salvadoro, Panamos ir Kinijos.

## Nuorodos
* Oficiali svetainė 

## Šaltiniai
Altynas

**Altynas** () – istorinė Rusijos moneta, pradžioje sidabrinė, vėliau – varinė 3 kapeikų moneta.

## Etimologija
Pavadinimas primena  'auksas'. Tačiau altynai niekada nebuvo kaldinami iš aukso, tad monetos pavadinimas negalėtų būti kilęs iš šio žodžio.

Rusų monetų kolekcininkas Igoris Spaskis pasiūlė hipotezę, kad žodis *altyn* kilęs iš  'šeši', nes 1 altynas lygus 6 dengoms.

Aukso Ordos pinigų sistemoje altynas irgi reiškė 6 dengų vertės monetą. Žodžių junginys  'šešios dengos' pagal tiurkų kalboms būdingą sinharmonizmo dėsnį susiliejo į vieną žodį ir susidarė naujas žodis .

## Istorija
XIV a. pabaigoje rusų kunigaikštystėse imta kaldinti dengas, o altyną naudoti kaip pinigų skaičiavimo vienetą. Altynas buvo lygus 6 dengoms. Po didžiosios kunigaikštienės Elenos Glinskajos (valdė 1533–1538 m.) reformos altynas buvo lygus 6 Maskvos dengoms su kardais arba 3 Novgorodo dengoms su ietimis (kapeikoms, nuo  'ietis').

Skaičiuojant pinigus altynus galėjo naudoti kaip tarpinį piniginį vienetą perskaičiuojant rusiškus dešimtainius pinigus į dvyliktainius totorių pinigus arba atvirkščiai. To meto rublį sudarė 200 dengų (arba kitaip 33 altynai ir 2 dengos), bet 3 rublius sudarydavo šimtas altynų. Manoma, kad tai leisdavo altynus naudoti kaip pinigų skaičiavimo priemonę.

Kaip realią monetą altynus ėmė kaldinti iš vario 1654 m. valdant Aleksejui Michailovičiui.

1704 m., valdant Petrui I, imta altynus kaldinti iš sidabro. Sidabrinius altynus kaldino iki 1718 m.

1839 m., valdant Nikolajui I, ėmė vėl kaldinti altynus, Tada tai buvo variniai trikapeikiai, kurie tapo tradicine smulkia rusiška moneta.

Tarybų Sąjungoje smulkias varines kapeikas, jų tarpe ir 3 kapeikų, ėmė kaldinti 1924 m. Nuo 1926 m. iki 1991 m. trijų kapeikų monetas kaldino iš geltono vario-aliuminio lydinio. Tokias 3 kapeikų monetas rusiškai irgi neretai vadino *altynais*. Po 1991 m. 3 kapeikų monetų nekaldina.

15 kapeikų monetas, pradėtas kaldinti 1766 m., liaudis vadino  'penkiaaltyninis'.

## Galerija

Vaizdas:3 kopeiki 1913.jpg|3 kapeikos (1913 m.)
Vaizdas:3Kopek1924.PNG|3 kapeikos (TSRS, 1924 m.).
Vaizdas:Soviet Union-1930-Coin-0.03.jpg|3 kapeikos (TSRS, 1930 m.).
Vaizdas:3Kopek1956.PNG|3 kapeikos (TSRS, 1956 m.).
Vaizdas:Soviet Union-1981-Coin-0.03.jpg|3 kapeikos (TSRS, 1981 m.).


## Nuorodos

* Узденников В. Монеты России (1700–1917): Издание третье. – М.: Collector’s Books; IP Media Inc., 2004.
Lado anklavas

**Lado anklavas** buvo Kongo Laisvosios Valstybės (Belgijos kolonijos) administracinis teritorinis vienetas dabartinės Pietų Sudano Respublikos (Centrinė Ekvatorija) ir Ugandos teritorijoje, egzistavęs 1884–1910 m.

## Raida
Teritorija nuo seno buvo gyvenama daugiausia barių genčių, kurias Egipto chedivatas 1871 m. įjungė į Ekvatorijos provinciją. Po 1884 m. mahdistų sukilimo Sudane, Ekvatorija tapo nebekontroliuojama ir čia įsitvirtino britai. Vykdydami derybas su Belgija dėl Afrikos dalybų, britai nusprendė paskolinti didelę dalį Ekvatorijos ir Bahr al Gazalio Belgijos karaliui Leopoldui II, už tai mainais gaudami siaurą teritoriją rytiniame Konge. Ši britams buvo reikalinga tiesiant transkontinentinį geležinkelį iš Pietų Afrikos į Egiptą. Belgijos ir Britanijos sąjunga taip pat turėjo neleisti prancūzams įsitvirtinti Bahr al Gazalyje ir leisti atidaryti pietinį frontą kovojant su Sudano mahdistais.

Belgams gautosios teritorijos buvo svarbios, nes taip jie pasiekė Nilo upę. 1897 m. jie pradėjo ekspansiją į šiaurę, norėdami užimti Bahr al Gazalį. 1906 m. tarp Britanijos ir Belgijos pasirašyta nauja sutartis belgams paliko tik pietinę teritorijų dalį – Lado anklavą. Jau kitais metais belgų pajėgos išėjo iš Bahr al Gazalio.

1910 m. britai atsiėmė Lado enklavą ir jį padalino tarp dviejų šalių. Pietinė enklavo dalis tapo Ugandos protektorato dalimi, tuo tarpu šiaurinė prijungta prie Bahr al Gazalio provincijos.

## Komendantai
Nors Lado anklavo sostinė buvo Lado gyvenvietė (netoli Džubos), komendantai () rezidavo strategiškai svarbiame Redžafe. Lado anklavas buvo pavaldus gretimam Uelės rajonui, kur rezidavo vyresnysis komendantas ().
* 1900–190? Gustave Renier
* 190?-1903 Albéric Bruneel
* 1903–1905 Henri Serexhe
* 1905–1908 Guillaume-Léopold Olaerts
* 1908–1909 Léon Preudhomme
* 1909–1910 Bertrand de Meulenaere
Lufthansa

**Deutsche Lufthansa AG** – didžiausia pagal lėktuvų skaičių ir antra didžiausia pagal aptarnautų keleivių skaičių Vokietijos oro linijų bendrovė Europoje. Pagrindiniai „Lufthansa“ oro vežėjos konkurentai yra „Ryanair“ bei „Air France-KLM“.

„Lufthansa“ aptarnauja 18 vietinių ir 197 tarptautinių maršrutų, naudoja apie 270 lėktuvų parką. 2019 m. kompanijoje dirbo 138 353 darbuotojai.

2019 m. kompanija kartu su savo dukterinėmis įmonėmis aptarnavo 145 milijonus keleivių.

Kompanija yra viena oro linijų aljanso „Star Alliance“ įkūrėjų 1997 m.

## Flotilė





## Galerija


lufthansa a319-100 d-ailu manchester arp.jpg|Airbus A319-100
lufthansa.a320-200.d-aipa.arp.jpg|Airbus A320
lufthansa a321-200 d-aisj arp.jpg|Airbus A321
Lufthansa B737-530 (D-ABJF) landing at London Heathrow Airport.jpg|Boeing 737–500
Lufthansa B737-330 (D-ABXS) approaching London Heathrow Airport.jpg|Boeing 737
Lufthansa A340-600 D-AIHF.jpg|Airbus A340
lufthansa.a300b4-600r.d-aiay.arp.jpg|Airbus A300
Lufthansa B747-400 D-ABTD FRA.jpg|Boeing 747-400
D-ABFI-Boeing727-1981.jpg|Boeing 727–200
Lufthansa A380-841 (D-AIMA) departing Düsseldorf Airport.jpg|Airbus A380
2010-05-27 A380 LH D-AIMA 06.jpg|Airbus A380
Lufthansa Airbus A340-313X (D-AIGO) Narita International Airport.jpg|Airbus A340


## Išnašos
Laitelių apylinkė

**Laitelių apylinkė** – Lietuvos TSR administracinis-teritorinis vienetas šiaurės rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Viešintų valsčiuje, 1950 m. priskirta naujam Troškūnų rajonui. Panaikinta 1954 m. gegužės 25 d. prijungiant prie Akmenos apylinkės ir Viešintų apylinkės.

## Šaltiniai
Aleksandras Novatkis

**Aleksandras Novatkis** (1968 m. – 1992 m. rugpjūčio 8 d.) – Lietuvos nusikaltėlis, nužudęs dvylikametę apiplėšimo liudininkę. Už šį nusikaltimą jis buvo nuteistas mirties bausme sušaudant.

A. Novatkis buvo pripažintas kaltu dėl dvylikos metų mergaitės nužudymo. Ji buvo mačiusi, kaip A. Novatkis vogė televizorių, videomagnetofoną ir kitus daiktus. Teismas jam skyrė mirties bausmę sušaudant.

1992 m. gegužės 2 d. A. Novatkio malonės prašymas buvo atmestas ir tų pačių metų rugpjūčio 8 d. nuosprendis buvo įvykdytas. A. Novatkis tapo pirmuoju iš septynių asmenų, kuriam po Nepriklausomybės atkūrimo Lietuvoje buvo įvykdyta mirties bausmė.

## Šaltiniai
Prančiškiai

**Prančiškiai** (arba ***Prunciškiai***) – buvęs kaimas Anykščių rajono savivaldybėje, 5 km į šiaurės vakarus nuo Viešintų.

## Istorija

Sovietmečiu kaime buvo pionierių stovykla.

## Gyventojai

## Šaltiniai

*
British Airways

**British Airways Plc** – Jungtinės Karalystės oro linijų bendrovė, priklausanti „International Airlines Group“ holdingui. Šiuo metu „British Airways“ yra didžiausia oro vežėja Didžiojoje Britanijoje.

## Flotilė

## Galerija

image:ba a319-100 g-euob takeoff arp.jpg|Airbus A319
image:British Airways A321 (G-EUXF) @ MAN, Sept 2009.jpg|Airbus A321-200
image:ba b777-200 g-ymmd arp.jpg|Boeing 777-200ER
image:Ba b747-400 g-bnle arp.jpg|Boeing 747-400
File:B737-baw-g-gffd.jpg|Boeing 737–500
File:BA Concorde G-BOAD at the USS Intrepid Museum in New York City.jpg|Concorde
Iberia

**Iberia Líneas Aéreas de España, S.A.** – Ispanijos oro linijų bendrovė, priklausanti „International Airlines Group“ holdingui. Šiuo metu Iberia yra didžiausia oro vežėja Ispanijoje.

Bendrovė įkurta 1927 m. su būstine Madride. Teikia tarptautines skrydžių paslaugas. Pagrindinė bazė – Madrido Adolfo Suareso tarptautinis oro uostas. „Iberia“ kartu su „Iberia Regional“ (kurią valdo nepriklausomas vežėjas „Air Nostrum“) ir „Iberia Express“ priklauso „International Airlines Group“. Be keleivių ir krovinių vežimo, „Iberia Group“ vykdo susijusią veiklą, pavyzdžiui, orlaivių techninę priežiūrą, aptarnavimą oro uostuose, IT sistemas bei maitinimą skrydžio metu. „Iberia Group“ oro linijų bendrovės skraidina į daugiau kaip 109 paskirties vietas 39 šalyse ir dar 90 krypčių pagal bendro naudojimo sutartis su kitomis oro linijų bendrovėmis.

2010 m. balandžio 8 d. patvirtinta, kad „British Airways“ ir „Iberia“ pasirašė susitarimą dėl susijungimo. 2010 m. lapkričio 29 d. abiejų oro vežėjų akcininkai pritarė sandoriui. Tuomet susijungusios oro linijos pagal pajamas tapo trečia didžiausia komercine oro transporto bendrove pasaulyje. 2011 m. sausio mėn. įsteigta naujai susijungusi bendrovė, pavadinta „International Airlines Group“ (IAG), nors abi oro transporto bendrovės ir toliau veikia su savo prekės ženklais.

## Flotilė

## Galerija

image:iberia.a319-100.ec-kev.arp.jpg|Airbus A319-100
image:iberia a320-200 ec-jsk arp.jpg|Airbus A320-200
image:Iberia a321-200 ec-hui arp.jpg|Airbus A321-200
image:Iberia A343 EC-IIH.jpg|Airbus A340-300
image:Iberia Airbus A340-642 EC-JCZ.jpg|Airbus A340-600
File:IBERIA Boeing 747-256B(SCD) (EC-DLD22455515).jpg|Boeing 747-200


## Išnašos
Vekša

**Vekša** ( 'voverė'), kitaip dar *veverica* ( 'voverė') – smulkiausias senovės Rusios IX–XIII a. piniginis vienetas. Pirmą kartą paminėta „Повести временных лет“, minėta ir Rusų Tiesoje. Vekša buvo verta 1/3 rezanos arba 1/6 kunos. Grivnoje būdavo 150 vekšų. Sidabrinė vekša svėrė apie 1/3 g.
Dornier Do 215

**Dornier Do 215** – XX a. ketvirtojo dešimtmečio antroje pusėje Vokietijoje sukurtas ir gamintas lengvasis bombonešis, žvalgybos lėktuvas, gamintas pradžioje eksportui, vėliau naudotas tolimosios žvalgybos misijoms, variantas B-5 su įmontuotu radaru – kaip naktinis naikintuvas.

Lėktuvas sukurtas 1937 m. kaip eksportinis greitojo bombonešio Do 17 variantas. Serijinė gamyba pradėta 1939 m. pradžioje. Viso Dornier gamykloje Oberfafenhofeno mieste (vok. Oberpfaffenhofen) 1939–1941 m. pagaminti 105 vnt. Do 215.

Lygiaigrečiai Do 215, Do 17 pagrindu buvo sukurtas bombonešis ir sunkusis nakintuvas Do 217.

## Operatoriai

; 

* Liuftvafė

;  Sovietų Sąjunga

* DVRA karinės oro pajėgos (rus. *Военно-воздушные силы РККА*) – Vokietijoje 1940 m. įsigijo du Do 215 (modifikacija Do 215 B-3).

;  Vengrijos karalystė

* Karališkosios Vengrijos karinės oro pajėgos – bent 11 šio tipo orlaivių.

; Neįvykdyti užsakymai:

; 

* Jugoslavijos karinių oro pajėgų užsakymo nespėta įgyvendinti dėl prasidėjusio karo.

; 

* Švedijos KOP – užsakyta 18 vnt. (modifikacija Do 215 A-1), užsakymo įgyvendinimą užblokavo Liuftvafė.

; 

* Nyderlandų KOP (ol. *Luchtvaartafdeeling*) 1939 m. vasarą pateikė pageidavimą įsigyti 24 vnt. Do 215, kuriais planavo pakeisti pasenusius Fokker T.V.

## Techniniai duomenys

## Šaltiniai
* (EN) Dressel, Joachim; Griehl, Manfred (1994). Bombers of the Luftwaffe. London: Arms and Armour. .
* (EN) Griehl, Manfred (2005) [1991]. Dornier Do 17 E-Z, Do 215 B: The Flying Pencil in Luftwaffe Service. Erlangen, Germany: AirDOC. .
* (FR) Kulikov, Victor (March 2000). „Des occasions en or pour Staline, ou les avions allemands en URSS“. Avions: Toute l’Aéronautique et son histoire (84): 16–23. ISSN 1243-8650.
* (FR) Kulikov, Victor (April 2000). „Des occasions en or pour Staline, ou les avions allemands en URSS“. Avions: Toute l’Aéronautique et son histoire (85): 44–49. ISSN 1243-8650.
* (EN) Lednicer, David. „The Incomplete Guide to Airfoil Usage“. *m-selig.ae.illinois.edu*.
* (EN) Olrog, Mikael (2017). Dornier Do 215: From Reconnaissance Aircraft to Nightfighter. Manchester, UK: Crecy Publishing. .
* (EN) Green, William (1967). Warplanes of the Second World War, Volume Nine, Bombers and Reconnaissance Aircraft. London: Macdonald. .

## Išnašos
2011 m. Europos iki 23 metų lengvosios atletikos čempionatas

**2011 m. Europos iki 23 metų lengvosios atletikos čempionatas** – aštuntais kas dvejus metus vykstantis Europos lengvosios atletikos čempionatas, kuriame varžosi pajėgiausi sportininkai iki 23 metų amžiaus, atstovaujantys Europos lengvosios atletikos asociacijai priklausančias valstybes. 2011 m. čempionatas vyko liepos 14–17 dienomis Čekijoje. 

## Vyrų rezultatai
### Bėgimai ir ėjimas

### Techninės rungtys

## Moterų rezultatai
### Bėgimai ir ėjimas

### Techninės rungtys

## Medalių lentelė

## Lietuva čempionate

## Nuorodos
*Oficiali svetainė
Dovydiškių apylinkė

**Dovydiškių apylinkė** sovietmečiu buvo:

* Dotnuvos rajone;
* Kėdainių rajone;
* Ukmergės rajone.
Tatkūnų apylinkė

**Tatkūnų apylinkė** – Lietuvos TSR administracinis-teritorinis vienetas vidurio rytų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Deltuvos valsčiuje, 1950 m. priskirta naujam Ukmergės rajonui. Panaikinta 1954 m. gegužės 25 d. prijungiant prie Deltuvos apylinkės.

## Šaltiniai
Skačiūnai

**Skačiūnai** – buvęs kaimas Ukmergės rajono savivaldybėje, šiaurinė Virkščių kaimo dalis.

## Istorija

XX a. pradžioje minimas Skačiūnų dvaras (Lyduokių dvaro palivarkas), priklausęs Kosakovskiams. Jo pastatai nugriauti apie 1958 m.

|}

## Gyventojai

## Šaltiniai
Maria Montessori

**Marija Montesori** (*Maria Montessori*, 1870 m. rugpjūčio 31 d. – 1952 m. gegužės 6 d.) – psichologė ir pedagogė iš Italijos. Montessori atrado pedagoginį Montessori metodą, kuris yra iki šiol naudojamas viso pasaulio privačiose ir valstybinėse mokyklose.

## Biografija
Montessori gimė 1870 m. netoli Ankonos miesto. Būdama 13 metų ji pradėjo eiti į berniukų technikos mokyklą, norėdama įgyvendinti savo svajonę tapti inžiniere. Montessori tapo pirmąja moterimi baigusia Romos La Sapienza medicinos mokyklą. Taip pat ji tapo viena pirmųjų medikių Italijoje.

1896 m. edukacijos kongrese Turine Montessori skaitė paskaitą apie darbą su neįgaliaisiais. Italijos mokslo ministras dalyvavo šioje paskaitoje ir liko ja sužavėtas. Po to keleriems metams jis paskyrė Montessori vadovauti institucijai, kuri dirbo su neįgaliaisiais.

Vėliau dirbant su neįgaliais vaikais Motessori lydėjo sėkmė, ji sukūrė vadinamąjį Montesori metodą. 1907 m. sausio 6 d. Montessori įkūrė vaikų namus () Romoje. Juose Montessori mokė vaikus lavinti įvairius savo įgūdžius. Vėliau tokių namų metodai sudomino ir kitas šalis, kaip JAV ir pan.

II pasaulinio karo metu Benito Mussolini norėjo visus vaikus paversti kariais, o tam pasipriešinusi Montessori buvo deportuota iš šalies. Iki 1936 m. ji gyveno Ispanijoje, o prasidėjus Ispanijos pilietiniam karui 1939 m. Montessori persikėlė į Olandiją.

Tais metais ji buvo pakviesta apsilankyti Indijoje. Joje Montessori lankėsi kartu su vieninteliu savo sūnumi Mario Montessori Sr. Kartu sėkmingai jie vystė savo edukacines teorijas Indijoje. Dėl karo ji buvo priversta palikti šią šalį, tačiau Indijoje paliko daug savo veiklos skyrių.

Likusį savo gyvenimą iki 1952 m. Montessori praleido Olandijoje. Ji visame pasaulyje laikoma viena geriausių darbo su vaikais specialisčių.

## Šaltiniai

## Literatūra
*
*
Palangos observatorija

**Palangos observatorija** – observatorija, esanti šalia Palangos pradinės mokyklos, netoli Klaipėdos plento ir Kretingos g. sankirtos. Mokymo įstaigą su bokštu jungia pakelta galerija praėjimui. Mokyklos pastatas su neeiliniu kupoliniu objektu išsiskiria architektūrine stilistika. 

Observatorija neveikianti, bokšto kupolas pasenęs, reikalaujantis remonto arba keitimo nauju. Kupolas nebuvo atvertas nuo jo pastatymo – 1984 m. 

Veikiančioje observatorijoje kupolas turėtų suktis sinchroniškai su teleskopu, taip lankytojams suteikdamas daugiau galimybių stebėti įdomius dangaus objektus. Buvo svarstomi keli variantai padaryti observatoriją veikiančia ir atvira lankymui: pagaminti naują kupolą (~200 tūkst. litų), įsigyti gerokai pigesnį serijinės gamybos kupolą arba pastatyti turistų poreikius tenkinantį teleskopą (nuo 25 tūkst. litų). 

## Šaltiniai
Palangos tiltas

**Palangos tiltas** – tiltas į Baltijos jūrą, Palangoje, viena populiariausių poilsiautojų ir turistų lankoma vieta Lietuvos pajūrio kurorte. Tilto ilgis 470 metrų.  Pastačius Palangos tiltą kranto linija pasistūmėjo apie 200 metrų į jūros pusę ir krante susiformavo kyšulys.

## Istorija

Iš karaliaus Zigmanto Vazos gavę teisę plėsti Palangos uostą, 1589 metais anglai pastatė tiltą į jūrą, įrengė akmeninį molą, pagilino jūros dugną laivybai vystyti.

Senojo tilto statyba 1882 m. rūpinosi grafas Juozapas Tiškevičius. 1889 m. statybos užbaigtos. Tuo metu statytas medinis jūros tiltas jam tarnavo kaip paprasčiausia prieplauka laivams prisišvartuoti.

Tiškevičiaus pastatytas jūros tiltas Vilimiškės plytų eksportui vasarą būdavo naudojamas pasivaikščiojimams, todėl tam, kad per lietų žmonės galėtų pasislėpti nuo lietaus, jo pradžioje buvo įrengta pastogė – altana. Net tramvajus buvo pravestas. Jis važiuodavo tais pačiais bėgiais, kuriais ne sezono metu veždavo plytas iš Vilimiškės į tiltą ir uostą. Vasaros metu atvirais vagonėliais vežiodavo svečius. Nuo 1892 m. tiltas į jūrą skirtas tik poilsiautojų pasivaikščiojimams.

Senąjį medinį tiltą tekdavo lopyti nuolat, tačiau rimčiausiai jis buvo nukentėjęs po 1967 metais praūžusio uragano, nuplėšusio visą antstatą, – buvo likę tik išklaipyti poliai. Tąkart tiltą kapitališkai suremontavo sovietų kariškiai, bet per 25 metus jis vėl sunyko. Tilto užlenktąją dalį ypač gadino srovių stumdomos ledo lytys. Vietoj nulūžusių polių būtų kalami nauji, tačiau kasmet šitaip remontuojant tiltą nebeliko kur kalti polius, nes dugne jau buvo susidariusi tanki nuolaužų tvora. Pradėjo lūžinėti ir audrų draskoma priekinė tilto dalis. Atėjus 1993 metų vasaros sezonui, dėl poilsiautojų saugumo jūros tiltas buvo visai uždarytas.

Tiltas atstatytas tik po nepriklausomybės ir 1997 m. atidarytas poilsiautojams. Pirmąkart po to tiltas 1999 m. gruodžio 4 d. apgriautas uragano „Anatolijaus“. Tilto tvirtumą išbandė ir uragano metu sugedęs norvegų laivas „Seines“, kai į užlenktąją dalį bangos jį bloškė keletą kartų. Nuo stiprių smūgių buvo palenkti atraminiai poliai, tad juos teko sukalti iš naujo. O maždaug 4–6 metrų aukščio bangos lengvai persirito susiaurėjusiu paplūdimiu ir ties tiltu nugraužė net 15–18 metrų kopų. Paplovus smėlį po tiltu įgriuvo jo prieigos. Nuo pirmosios atraminių polių eilės laikomo tilto krašto iki paplautos kopos susidarė apie 15 metrų gylio praraja, į kurią įgriuvo betoninės plokštės kartu su lentomis iškaltu taku. Bangos nuplėšė tilto laiptus į paplūdimį. Tilto pradžią teko jungti su krantu kalant kelias papildomų polių eiles. Šitaip tiltas nenumatytai pailgėjo beveik 20 metrų.


Vaizdas:Palangos tiltas1.jpg|Palangos tiltas
Vaizdas:Palanga molo 07.jpg|Saulėlydis Palangoje
Vaizdas:1956 07 20Palanga01.jpg|Palangos tiltas 1956 m.


## Kultūra

1899 m. rugpjūčio 20 d. prie tilto stovėjusioje daržinėje pastatytas pirmasis lietuviškas spektaklis (Keturakio „Amerika pirtyje“).

## Taip pat skaitykite
* Palangos oro uostas
* Šventosios uostas
* „Palangos stinta“

## Šaltiniai

## Nuorodos
* Palangos tilto tiesioginė transliacija internetu
Kuna (Rusia)

**Kuna** – senovės Rusios pinigų apskaitos ir svorio vienetas, moneta.

Pinigų apyvarta Rusioje prasidėjo IX a. pradžioje, kai į Rusios žemes ėmė masiškai įvežti Rytų dirhamus, svėrusius 2,73 g. Dirhamo santykis su 68,22 g masės grivina buvo 1:25. Rusioje šias monetas ėmė vadinti *kunomis*.

Vėliau Rusios apyvartoje pasirodė sidabrinės monetos iš Vakarų Europos, ir kunomis ėmė vadinti europinius denarus. Kunomis pradėti vadinti pinigai bendrąja prasme.

## Etimologija
Dažniausiai žodžio  kilmė siejama su kiaunių kailiukais, tada buvusiais labai vertingais. Tačiau yra ir kitų hipotezių.

Akademikas Valentinas Janinas (*Валентин Лаврентьевич Янин*) rašė apie termino *куна* ryšį su Romos monetomis ir teigė, kad šis terminas žinomas ne tik slavams, bet ir kitoms tautoms, kurios naudojo romėnų denarus. Žodis  reiškia 'moneta', o senojoje fryzų kalboje *skilling cona* irgi reiškė moneta. XIX a. archeologas ir numizmatas Ivanas Tolstojus kuną siejo su  'pleištas'. V. Dalio žodyne „Толковый словарь живого великорусского языка“ yra du žodžiai *куна*. Pirmasis, Riazanės ir Tambovo sričių dialektizmas, yra kirčiuotas pirmame skiemenyje, o antrasis – antrajame. Antrasis reiškia 'kiaunė; piniginis ženklas laikais, kai voverių, kiaunių ir sabalų kailiai buvo naudojami vietoj pinigų'. O pirmasis variantas reiškia 'sauja, rieškučios'. Beje, graikiškas žodis  irgi reiškia tą patį.

## Kursas
Kaip senovės Rusios piniginis vienetas kuna X–XI a. buvo lygi 1/25 grivinos: 1 kuna = 1/25 grivinos = 2 rezanos = 4-6 vekšos.
Vėliau, iki XV a. pradžios, kuna buvo lygi 1/50 grivinos.

## Nuorodos
Delta Air Lines

**Delta Air Lines Inc.** – didžiausia JAV oro linijų bendrovė, savo pagrindinę bazę turinti Hartsfyldo-Džaksono Atlantos tarptautiniame oro uoste. Delta Air Lines ir jos antrinės įmonės kasdien vykdo apie 5 400 skrydžių, aptarnauja 333 maršrutus 4 pasaulio šalyse visuose šešiuose pasaulio žemynuose. Kompanija yra viena SkyTeam aljanso įkūrėjų. Taip pat Delta Air Lines turi bendradarbiavimo susitarimus su Air France-KLM, Alitalia, Virgin Atlantic ir Virgin Australia.

2014 m. kompanija pagal aptarnautų keleivių skaičių pirmavo pasaulyje – ji aptarnavo 129,433 milijonus keleivių ir 400 tūkstančių aplenkė American Airlines.

JAV oro linijų bendrovės „Delta Air Lines“ ir „Northwest Airlines“ sudarė susijungimo sutartį, kurios vertė – daugiau nei 3 mlrd. dolerių. „Delta“ įsigys „Northwest“, o pastarosios akcininkai gaus 1,25 „Delta“ akcijos už kiekvieną „Northwest“ akciją. Šiuo pagrindu sukuriama didžiausia pasaulyje oro bendrovė, kurios pagrindinė būstinė bus Atlantoje, ir kuri veiks „Delta“ vardu.

## Flotilė





## Galerija


File:Delta Air Lines Boeing 747-400 KvW.jpg|Boeing 747–400
File:Delta Air Lines A330-323 (N809NW) landing at Amsterdam Airport Schiphol (1).jpg|Airbus A330-300
File:Pink Delta 767-400ER N845MH.jpg|Boeing 767-400ER
File:N647DL-2008-08-15-YVR.jpg|Boeing 757
File:2010-07-15 B767 Delta N1611B EDDF 04.jpg|Boeing 767


## Išnašos
Palangos uostas

**Palangos uostas** – buvęs uostas Lietuvoje, Palangoje.

## Istorija

Iš karaliaus Zigmanto Vazos gavę teisę plėsti Palangos uostą, 1589 metais anglai pastatė tiltą į jūrą, įrengė akmeninį molą, pagilino jūros dugną laivybai vystyti. Tuo metu su užsienio šalimis vyko gyva prekyba manufaktūra, druska, metalu, ginklais, o iš Lietuvos buvo gabenami javai, medus, linai, kailiai. Klestėjo prekių mainai. Palangos uostas buvo konkurentas Rygos uostui, Liepojos ir kitiems Baltijos pakrantėse veikusiems uostams, nes prekės buvo parduodamos pigiau. XVII amžiuje jis konkuravo net su Ryga ir Klaipėda.

1701 metais švedai uostą užvertė akmenimis (Švedijos laivynas sunaikino Palangos ir Šventosios uostus). Pasakojama, kad Rygos ir Liepojos uostų savininkų prašymu.

Nuo 1705 metų uostas prekybai nebenaudotas.

XVII amžiuje dalis vakarinės miestelio dalies buvo užpustyta. Tuo metu smėliu dar labiau užneštas ir Palangos uostas.

XIX amžiuje Palangą kaip uostą bandė atgaivinti grafai Tiškevičiai, tačiau prieplaukos dugnas buvo jūros bangų užnešamas smėliu. Dėl to uostas nebetiko laivybai. Tiškevičiai pastatė ant jūros kranto vieną ilgą molą iš akmenų bei polių, o į jūrą nutiesė kelių šimtų metrų ilgio tiltą, kurio galas buvo užriestas į šiaurę, laivams sudarant saugesnę nuo bangų prieplauką. Tačiau uostui vieno molo nepakako, buvo reikalingi bent jau du, išmūryti iki reikiamos gilumos. Bangos užnešė prieplauką, ir laivininkystė buvo nutraukta. Nors uostas gyvavo neilgai. Į jį atplaukęs danų burlaivis nuskendo, o smiltys jį palaidojo. 1898 metais jo griaučių dalis kyšojo iš po smėlio šalia tilto.

## Taip pat skaitykite
* Palangos oro uostas

## Šaltiniai
American Airlines

**American Airlines, Inc.** – pagrindinė JAV įsikūrusi oro transporto vežėja pasaulyje. Ji yra didžiausia pasaulyje oro linijų bendrovė pagal turimų lėktuvų skaičių bei pajamas, pirma pasaulyje pagal maršrutų kiekį bei aptarnautus keleivius – 2016 m. jos paslaugomis pasinaudojo 198 milijonai keleivių. Pagrindinės kompanijos konkurentės yra kitos JAV vežėjos – Delta Air Lines, United Airlines ir Southwest Airlines.

American Airlines priklauso Oneworld aljansui, taip pat savo kainas, paslaugas ir maršrutus koordinuoja su British Airways, Finnair ir Iberia transatlantiniuose skrydžiuose, o su Japan Airlines ir Qantas bendradarbiauja skrydžiuose per Ramųjį vandenyną.

2014 m. kompanija buvo įdarbinusi 94 400 darbuotojus.

2013 m. vasario 14 d. kompanija pranešė susijungianti su US Airways grupe. Tokiu būdu naujasis darinys tapo didžiausia oro vežėja pasaulyje. 2015 m. balandžio 8 d. Federalinė aviacijos administracija suteikė šioms kompanijoms vieną operacijoms skirtą licenciją.

American Airlines savo skrydžius vykdo keturiuose žemynuose, šiuo rodikliu ji nusileidžia Delta Air Lines ir United Airlines, kurios skraidina į visus šešis žemynus.

## Flotilė
American Airlines pasaulyje yra ketvirta pagal dydį Boeing 737 Next Generation šeimos naudotoja (Ryanair, Southwest Airlines ir United Airlines), taip pat turi antrą pagal dydį Boeing 737–800 lėktuvų parką (po Ryanair).

„American Airlines“ valdo šiuos oro lainerius: (pavadinimas, naudojami skrydžiams, užsakyti)

* Boeing 737–800 – 153, 54
* Boeing 757–200 – 124, 0
* Boeing 767-200ER – 15, 0
* Boeing 767-300ER – 58, 0
* Boeing 777-200ER – 47, 7
* Boeing 777-300ER – 0, 6
* Boeing 787–9 – 0, 42
* Boeing 777-200ER – 10, 0
* McDonnell Douglas MD-82 – 137, 0
* McDonnell Douglas MD-83 – 88, 0

Viso: 622 naudojami skrydžiams ir 106 užsakyti.

## Galerija


File:American Airlines 767-200 N324AA.jpg|Boeing 767-200ER
File:777 AA International Galeao RJ.jpg|Boeing 777
File:aa b767-300er takeoff at manchester arp.jpg|Boeing 767-300ER
File:American Airlines Airbus A300-600 inbound to John F. Kennedy International Airport.jpg|Airbus A300-600
File:aa.b777-200er.n781an.arp.jpg|Boeing 777-200ER
File:Aa oneworld b777-200er n791an arp.jpg|Boeing 777-200ER
File:American Airlines.Boeing 737-800.LAX.2007.jpg|Boeing 737
File:N606AA-2008-09-13-YVR.jpg|Boeing 757
File:American 757 on final approach at St Maarten Airport.jpg|Boeing 757-200
File:Americanairlines.arp.750pix.jpg|Boeing 767-300ER
File:American Airlines MD-82 (N553AA) departing Dallas-Fort Worth International Airport.jpg|McDonnell Douglas MD-82
File:AA MD-80.jpg|McDonnell Douglas MD-83


## Šaltiniai
Ptolemėjas VII Naujasis Filopatoras I

**Ptolemėjas VII Naujasis Filopatoras I** (gr. Πτολεμαῖος Νέος Φιλοπάτωρ, Ptolemaĩos Néos Philopátōr) buvo Egipto faronas, priklausęs Ptolemėjų dinastijai. Jo valdymas yra ginčytinas: gali būti, kad jis visai nevaldė, o jam titulas buvo suteiktas po mirties.

Taip pat neaiški jo tapatybė. Pagal vieną teoriją jis yra Ptolemėjo VI ir Kleopatros II sūnus, trumpai valdė 145 m. pr. m. e. su tėvu ir šiek tiek po jo mirties, kol jį nužudė dėdė Ptolemėjas VIII Euergetas II, po to tapęs faraonu. Kiti mokslininkai Ptolemėją VII tapatina su Ptolemėju Memfitu, Ptolemėjo VIII ir Kleopatros II sūnumi, kurį tėvas nužudė 132/131 m. pr. m. e., po to, kai motina paskelbė jį faraonu vietoj tėvo. Kiti nurodo daugybę mažamečių bendravaldžių Ptolemėjų, bet pagal tradiciją faraonų Ptolemėjų numeracija išlaikoma. Kartais tėvo ir sūnaus numeriai sukeičiami vietom ar kiti šaltiniai nemini Ptolemėjo VII, bet net pasikeitus numeriams Ptolemėjų pravardės išlieka.
Skraidančios muselės

**Skraidančios muselės** (; ) – reiškinys, susijęs su įvairių, bent kokio mobilumo, skaidrumo, tankio, storio laipsnio, medžiagų kaupimusi akies stiklakūnyje. Jie gali atsirasti dar vaisiaus laikotarpyje, ar įvykus degeneraciniams pokyčiams tinklainėje ar stiklakūnyje.

Reiškinys, kai matome „museles“, medicinoje vadinamas lot. *** Myodesopsia***. Jis dažniausiai pasireiškia žiūrint į ryškų foną primerktomis akimis.

„Muselės“ gali būti įvairių formų: šešėliai, siūlai, taškai, raukšliukai – paprastai matomi viduriniame matymo lauke. Jei kas nors mato juos visada, paprastai daroma prielaida, kad tai yra organinių pluoštų liekanos, susidariusios embrionaliniame laikotarpyje.

## Savybės
„Muselės“ yra akies stiklakūnyje, želė pavidalo medžiagoje, kuri užpildo akies obuolį. Jos seka akies judesius – juda inerciškai. „Muselės“ arti regėjimo lauko centro gali turėti sklaidomąjį poveikį bei sukelti psichologinį diskomfortą. Dažniausiai yra matomos ant šviesaus fono, pavyzdžiui, sniego, lubų, dangaus, taip pat kompiuterio monitoriaus fono. Ryškiomis dienomis „muselės“ matomos užsimerkus.

„Muselės“ matomos tik todėl, kad jos yra mobilios. Kraujagyslės taip pat yra tinklainėje ir per jas eina šviesa, tačiau jos nematomos, nes adaptacijos proceso metu smegenų matymo centras pašalina juos iš vaizdo.

„Muselės“ akyje nėra retas reiškinys ir daugumai žmonių nesukelia problemų. Tačiau kai kuriais atvejais yra naudojamas chirurginis pašalinimas, ypač kai pacientas jaučia stiprų diskomfortą.

## Išnašos
Polis (reikšmės)

Sąvoka **polis** gali reikšti:
* polis – atskiras miestas valstybė, pvz., Vatikanas, senovės Atėnai;
* polis – statybinė pamatų konstrukcija,  į kurią remiasi statinys, o jo apkrova pagrindui perduodama polių galais ir šonais.
* **Polis** – populiarus asmenvardis (prancūziško vardo *Paul*, vokiškos pavardės *Pohl* formos).

Panašūs:

* **Polius**:
** vienas iš dviejų elektros grandinės ar magneto galų – anodas, katodas, magnetinis polius;
** stipriausio reiškimosi taškas, vieta – šalčio polius;
** vienas iš dviejų priešingų reiškinių ar objektų – dangaus polius, ašigalis;
* Draudimo polisas – draudimo liudijimas;
* **Poli-** – pirmoji žodžių dalis, reiškianti „daug“ ().

## Šaltiniai
David Storl

**David Storl** (g. 1990 m. liepos 27 d.) – Vokietijos rutulio stūmikas. Pasaulio jaunimo ir jaunių čempionas. Pasaulio jaunimo rekordininkas. 2011 tapo pasaulio čempionu nustūmęs rutulį 21,78 m.

## Biografija
Storl stambiausio masto varžybose debiutavo 2007 m. sudalyvaudamas Pasaulio jaunių čempionate. Ostravoje vykusiame čempionate sportininkas 5 kg įrankį nustūmė 21,40 m ir pelnė aukso medalį. 2008 m. Storl pradėjo mėtyti jaunimo 6 kg rutulį. Bydgoščiuje vykusiose pasaulio jaunimo pirmenybėse sportininkas rutulį nustūmė 21,08 m ir pelnė aukso medalį. 2009 m. sportininkas pasiekė pasaulio jaunimo rekordą. Tais pačiais metais sportininkas debiutavo suaugusiųjų varžybose. 2009 m. pasaulio čempionate kvalifikacinėje grupėje liko 15 ir į finalą nepateko, o galutinėje įskaitoje užėmė 28 vietą. 2010 m. pasaulio uždarų patalpų čempionate Storl pateko į finalą, kur užėmė 7 vietą. Tais pačiais metais sportininkas dalyvavo ir 2010 m. Europos čempionate kuriame liko penktas. 2011 m. žiemos sezone lengvaatletis iškovojo sidabrą Europos uždarų patalpų čempionate. 2011 m. Europos iki 23 metų lengvosios atletikos čempionate Storl pasiekė čempionato rekordą ir pelnė aukso medalį.

## Nuorodos
* David Storl IAAF svetainėje
Tarptautinė oro transporto asociacija

**Tarptautinė oro transporto asociacija** (**IATA**) – tarptautinė nevyriausybinė oro bendrovių ir transporto asociacija. Jos būstinė yra Kanados Monrealio mieste, kuriame įsikūrusi ir kita aviacijos organizacija Tarptautinė civilinės aviacijos organizacija.

IATA organizacijos tikslas yra atstovauti visai aviacijos pramonei ir lyderiauti pasaulyje. IATA vienija apie 230 oro bendrovių, kurių maršrutai sudaro apie 93 % viso pasaulio bendrovių maršruto. Šiuo metu IATA veikia daugiau nei 150 pasaulio šalių. Organizacija sprendžia klausimus, susijusius su skrydžių saugumu, tarptautiniais standartais, oro uostams, transporto bendrovėms teikia klasifikacijos kodus, rengia ir tvirtina aviacijos taisykles. Organizacijai vadovauja Tony Tyler.

## Istorija
IATA buvo įkurta 1919 m. Hagoje. Neveikė Antrojo pasaulinio karo metu. Atkurta 1945 m. balandžio 19 d. Kuboje. Tuo metu organizacija vienijo 57 nares iš 31 šalies, daugiausiai iš Europos ir Šiaurės Amerikos. 2013 m. jungė apie 240 oro transporto bendrovių.

## Misija
IATA teigia, kad jų veiklos tikslas yra atstovauti ir ginti aviacijos pramonės tikslus visame pasaulyje. Visos aviacijos taisyklės ir nuostatos yra parengtos arba patvirtintos IATA organizacijos. Pagrindinis IATA tikslas yra teikti saugų transportavimą keleiviams.

## Šaltiniai

## Nuorodos
* iata.org  Oficiali svetainė
Vagramo mūšis

**Vagramo mūšis** – susirėmimas tarp Prancūzijos imperijos ir Austrijos imperijos kariuomenių 1809 m. liepos 5-6 d., karo su penktąja koalicija metu. Kautynės įvyko dvi savaitės po Asperno-Eslingo mūšio. Praėjus trims mėnesiams po mūšio, austrai pasirašė taikos sutartį, atsižvelgdami į Prancūzijos sąlygas.

## Padėtis prieš mūšį

Po sąlyginės nesėkmės Asperno-Eslingo mūšyje, kai nepavyko forsuoti Dunojaus, Napoleonas sudarė naują planą. Jis vėl numatė persikelti per Dunojų, tačiau tai padaryti geriau viską apgalvojus. Persikėlimui pasirinktą vietą labiau į rytus nuo ankstesnės užstojo upėje buvusi sala. Karinių dalinių veiksmai prie buvusios vietos turėjo suformuoti klaidingą austrų nuomonę apie persikėlimo vietą. Iš tiesų erchercogas Karlas manė, kad prancūzai puls toje pačioje vietoje, todėl įsakė ten skubiai statyti įtvirtinimus ir užimti pozicijas.

Per dvi savaites prancūzų inžinieriai pastatė tris tiltus per upę. Pirmasis tiltas buvo arkinis. Pasak aprašymų, juo viena eile galėjo pravažiuoti keturi vežimai. Antrasis, pastatytas ant polių, buvo aštuonių žingsnių pločio, trečiasis – pontoninis. Napoleono kariuomenė persikėlė naktį prieš mūšį.
    
## Mūšio eiga

Liepos 5 d. ryte Austrijos kariuomenė buvo užpulta ir pradėta stumti nuo upės, tačiau austrai laikėsi iki sutemų. Kitą rytą austrai kontratakavo, mėgindami pralaužti kairįjį prancūzų sparną, tačiau Masenos korpusas juos atrėmė. Kitame flange maršalas L. N. Davu užėmė svarbų Markgrafnoizydlio kaimą. Tada Napoleonas pasiuntė į ataką 8000 kareivių dalinį, vadovaujamą maršalo Ž. Makdonaldo ir remiamą kavalerijos bei artilerijos. Jie pralaužė austrų centrą, tačiau nukentėjo apie trys ketvirtadaliai jo karių. Austrai sugebėjo be panikos atsitraukti.  

## Šaltiniai
Tobias Sammet

**Tobias Sammet** (g. 1977 m. lapkričio 21 d.) – power metal grupės Edguy vokalistas ir pagrindinis dainų kūrėjas, taip pat muzikinio projekto Avantasia iniciatorius. Taip pat kaip kviestinis dainininkas dalyvavo Rob Rock albumo Holy Hell įrašuose, metalo operos projekte Aina. Iki ketvirto *Egguy* albumo Theater of Salvation be dainavimo, grojo bosine gitara ir klavišiniais, vėliau tik dainuodavo.

## Diskografija
### Edguy
* *[[Evil Minded]]* (demo) – 1994
* *[[Children of Steel]]* (demo) – 1994
* *[[Savage Poetry]]* (demo) – 1995
* *[[Kingdom of Madness (Edguy albumas)|Kingdom of Madness]]* – 1997
* *[[Vain Glory Opera]]* – 1998
* *[[Theater of Salvation]]* – 1999
* *[[The Savage Poetry]]* – 2000
** *[[Painting on the Wall]]* (singlas) – 2001
* *[[Mandrake (album)|Mandrake]]* – 2001
* *[[Burning Down the Opera]]* (gyvas atlikimas) – 2003
* *[[Hall of Flames]]* (rininys) – 2004
** *[[King of Fools (EP)|King of Fools]]* (EP) – 2004
* *[[Hellfire Club (albumas)|Hellfire Club]]* – 2004
** *[[Lavatory Love Machine]]* (singlas) – 2004
** *[[Superheroes (EP)|Superheroes]]* (EP) – 2005
* *[[Rocket Ride]]* – 2006
* *[[Tinnitus Sanctus]]* – 2008

### Avantasia
* *[[Avantasia (singlas)|Avantasia]]* (singlas) – 2000
* *[[The Metal Opera]]* – 2001
* *[[The Metal Opera Part II]]* – 2002
* *[[The Scarecrow]]* – 2008
** *[[Lost in Space Part I]]* (EP) – 2007
** *[[Lost in Space Part II]]* (EP) – 2007
* *[[The Metal Opera: Pt 1 & 2 - Gold Edition]]* – 2008
* *[[The Wicked Symphony]]* – 2010
* *[[Angel of Babylon]]* – 2010
* *[[The Flying Opera]]* (gyvas atlikimas) – 2011

### Kiti pasirodymai

* Rhapsody of Fire – "Rain of a Thousand Flames" – 2001
* Shaaman – *[[Ritual (Shaman album)|Ritual]]* – 2002
* Aina – *[[Days of Rising Doom]]* – "Flight of Torek" – 2003
* Final Chapter – *[[The Wizard Queen]]* – 2004
* Rob Rock – *[[Holy Hell]]* – "Move On" – 2005
* Dezperadoz – *[[The Legend and the Truth]]* – Full-length, 2006
* Nuclear Blast Allstars – *[[Nuclear Blast All-Stars: Into the Light|Into the Light]]* – "Dirty Wings" – 2007
* Ayreon – *[[Ayreon vs. Avantasia]]* – "Elected" – 2008
* Revolution Renaissance – *[[New Era (album)|New Era]]* – 2008
* Oliver Hartmann – *3* – "Brothers" – 2009
* Bruce Kulick – *[[BK3 (album)]]* – "I'm the Animal" – 2010
* H.E.A.T – *[[Freedom Rock (album)|Freedom Rock]]* – "Black Night – 2010

## Išnašos

## Nuorodos
* Tobias Sammet's Official Website 
* Edguy's Official Website
Lykšilio apylinkė

**Lykšilio apylinkė** (arba ***Lygšelio apylinkė***) – Lietuvos TSR administracinis-teritorinis vienetas šiaurės vakarų Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Šaukėnų valsčiuje, 1950 m. priskirta naujam Užvenčio rajonui. Panaikinta 1954 m. gegužės 25 d. prijungiant prie Dubėnų apylinkės.

## Šaltiniai
Fulco di Verdura

**Fulco di Verdura** (*Fulco Santostefano della Cerda*; 1898 m. kovo 20 d. – 1978 m.) – Verduros kunigaikštis ir Murata la Cerda markizas, įtakingas Italijos juvelyras.

## Gyvenimas
Gimė Palerme, Italijoje. Jis buvo paskutinis nešiojantis jau išnykusį Sicilijos, Verduros kunigaikščio titulą ir susigiminiavęs su iškiliu Sicilijos kunigaikščiu, rašytoju Giuseppe Tomasi di Lampedusa, žymaus romano „Leopardas“ autoriumi. Jo karjera prasidėjo susipažinimu su dizainere Gabrielle „Coco“ Chanel ir kompozitoriumi Cole Porter. Di Verduros biografija buvo publikuota „Thames and Hudson“ autorės Patricijos Corbett.

## Literatūra
* *Fulco di Verdura. Vita e opere di un maestro gioielliere*, Patricia Corbett, Novecento, 2005
EasyJet

**EasyJet Plc** – Jungtinės Karalystės skrydžių bendrovė. „Easyjet“ yra antra stambiausia mažų sąnaudų oro linijų bendrovė Europoje po „Ryanair“.

## Verslo modelis
Kaip ir „Ryanair“, „EasyJet“ savo verslo modelį pasiskolino iš Jungtinių Valstijų avialinijų „Southwest Airlines“. Abi bendrovės pritaikė šią strategiją Europos rinkai, pasitelkdamos tokias išlaidų mažinimo priemones kaip jungiamųjų skrydžių neteikimas arba papildomų užkandžių lėktuve siūlymas. „EasyJet“ ir „Ryanair“ nuo „Southwest“ skiriasi tuo, kad pirmosios bendrovės naudoja neseną lėktuvų parką. „Southwest“ parkui jau 14,1 metų, o „EasyJet“ – 3,4 metų.

Nepaisant to, kad šios avialinijos turi bendrą verslo idėją, „EasyJet“ strategija nuo „Ryanair“ skiriasi daugeliu aspektų. „EasyJet“ avialinijos skraidina į pagrindinius aptarnaujamų miestų oro uostus, o „Ryanair“ dažnai renkasi antrinius oro uostus, siekdama dar labiau sumažinti išlaidas. Pavyzdžiui, „EasyJet“ skrenda į Paryžiaus Šarlio de Golio oro uostą ir Paryžiaus Orli oro uostą, t. y., pagrindinius Paryžiaus oro uostus, o „Ryanair“ skraidina į mažesnį Bovė-Tijaus oro uostą, esantį 75 minutės kelio autobusu nuo Paryžiaus. „EasyJet“ taip pat dėmesį telkia į verslo keleivių pritraukimą, siūlydama patogias paslaugas, pvz., galimybę perkelti į ankstesnį skrydį be mokesčio.

## Išnašos
Kauno tvirtovės XI fortas

**Kauno tvirtovės XI fortas** (arba ***Marvos fortas, Noreikiškių fortas***) – Kauno tvirtovės dalis antrajame fortų žiede Kauno rajone Akademijos seniūnijoje. Prie pat nebaigto statyti objekto liekanų stovi Akademijos miestelio vandentiekio bokštas, netoliese kelias  įsilieja į „Via Baltica".

## Istorija

Fortas pradėtas statyti tvirtovės I gynybiniame skyriuje netoliese buvusio Marvos dvaro. Buvo naudotasi 1909 m. tipiniu prof. Konstantino Veličkos projektu, patvirtintu 1913 m. balandžio 10 d. tvirtovės plėtros plane. Planuota panaudoti masyvias monolitinio betono ir gelžbetonio konstrukcijas, atsisakant įprasto mūro. Fortas turėjo atlaikyti naujos kartos galingų artilerijos sviedinių atakas.

## Atlikti darbai

1913 m. Marvos forto sklype atlikti statybinės aikštelės įrengimo ir aprūpinimo darbai, įvykdyta apie 75% žemės darbų: iškasta kareivinių pamatų duobė, goržos griovys iki numatyto gylio, formuoti pylimai. Vyko betonavimo, kelių tiesimo ir kiti einamieji darbai iki pat 1915 m. rugpjūčio mėn. Prasidėjus Pirmajam pasauliniui karui, forto statyba vyko pagal mobilizacijos planą: pagrindinis forto pylimas buvo pritaikytas antrai tvirtovės gynybos linijai, kontreskarpo šlaite įrengtos „lapės urvo“ tipo slėptuvės. Per karą buvę įtvirtinimai susprogdinti.

## Dabartinė būklė

Objektas įtrauktas į Kultūros vertybių registrą. Vietovėje informacinėmis nuorodomis pažymėtas, minimaliai tvarkoma aplinka, kontroliuojamas želdinių augimas. Forto teritorija primena salą, kurios trapecijos formą akivaizdžiai išreiškia supantis užtvindytas gynybinis griovys. Išlikę statinių liekanų betoninių fragmentų sausumoje (labai mažai ir sunkiai randami dėl apaugusių krūmynų) ir po vandeniu. Akivaizdžios fortifikaciniam statiniui būdingos reljefo formos.


Įėjimas į Kauno Marvos Fortą.jpg
Kauno Marvos puskaponierių liekanos.jpg
Puskaponierių_liekanos.jpg


## Šaltiniai

## Literatūra
* XX amžiaus fortifikacija Lietuvoje (projekto vadovas Vladimir Orlov). – Kaunas: Arx Baltica, 2008. -18 p.: iliustr. – ISBN 978-9955-39-024-4
* Kauno tvirtovės gynyba 1915 metais (sud. Arvydas Pociūnas). – Vilnius: Gen. Jono Žemaičio Lietuvos karo akademija, 2008. – 19 p. – ISBN 978-9955-423-64-5.

## Nuorodos
* LR Kultūros paveldo registras – S663
Račgaliai

**Račgaliai** – buvęs kaimas Biržų rajono savivaldybėje, 8 km į pietryčius nuo Vabalninko.

## Istorija

## Gyventojai

## Šaltiniai
Pamerkys (Varėna)

**Pamerkys** – buvęs kaimas Varėnos rajono savivaldybėje, 2 km į šiaurės rytus nuo Senosios Varėnos, Merkio dešiniajame krante. Dabar kaimas yra Senosios Varėnos teritorijoje.

## Gyventojai

## Šaltiniai
Lincoln Futura

**Lincoln Futura** − koncepcinis automobilis, kurį Ford Motor kompanijai sukūrė Lincoln. 1955 m. automobilį rankiniu būdu surinko italų dizaino firma Ghia.

## Istorija
Netgi šeštajame dešimtmetyje Lincoln Futura dizainas buvo pernelyg ekstravagantiškas − du plastikiniai kupolai viršuje, į priekį išsikišę priekiniai žibintai ir dideli nuožulnūs „pelekai“ gale. Be to, Futura buvo visiškai tinkama naudojimui, skirtingai nei dauguma demonstruojamų modelių. Pirminė automobilio spalva buvo balta. Automobilyje buvo sumontuotas 6 l darbinio tūrio variklis, transmisija ir važiuoklė nuo Lincoln Mark II.

Futura buvo sėkmingai naudojama kaip šou automobilis, kuris palankiai reklamavo Ford. Per keturiasdešimt metų firma Corgi Toys pagamino per milijoną plastikinių mašinėlių, o žibintų forma ir ir galinė Futura dalis buvo naudojama kitų Lincoln modelių (Premiere, Capri) dizaine.

### Masinėje kultūroje
Pirma kartą automobilis nufilmuotas 1959 m. filme „It Started with a Kiss“, kuriame pagrindinius vaidmenis atliko Debi Reinolds ir Glenas Fordas. Kuriant šį filmą mašina buvo perdažyta raudonai.

### „Betmobilis“
Po filmavimų automobilis atsidūrė žinomo konstruktoriaus Džordžo Bariso rankose ir ilgą laiką stovėjo priešais jo parduotuvės duris.

1966 m. Džordžas Barisas turėjo sukurti „Betmobilį“ televizijos serialui „Betmenas“. Barisas nusamdė dizainerį Diną Džefrisą, kuris turėjo sukurti automobilį serialui. Pradžioje Džefrisas dirbo prie 1959 m. Cadillac dizaino, bet kai studija pareikalavo automobilio, jis jį gražino Džordžui Barisui. Barisas nusprendė, kad neįprasta, „sparnuota“ Futuros forma kaip tik tiktų „Betmobiliui“, todėl sukūrė keturias kopijas, kurias daugiausia sudarė 1966 m. Ford Galaxie ir 1958 m. Ford Thunderbird detalės.

### Tolimesnis likimas
Nepaisant to, kad pirminė automobilio kaina buvo 250 000 JAV dolerių, Lincoln Futura Džordžui Barisui buvo parduota už simbolinį 1 dolerį. Po virtimo į „Betmobilį“ Barisas vis dar lieka automobilio šeimininku, nuomodamas jį filmavimams. Dabar automobilis eksponuojamas nuosavame Bariso muziejuje Kalifornijoje.

### Atgimimas
Paskutiniame dešimtmetyje Bobas Batsas, sutikus Džordžui Barisui, sukūrė „Betmobilio“ kopiją. Jis pasiėmė vieną iš Bariso „Betmobilių“ ir pagal šeštojo dešimtmečio nuotraukas „Betmobilį“ pavertė atgal į Futura. Originalioji Futura iki šiol liko „Betmobiliu“.

2010 m. kompiuteriniame žaidime Mafia 2 automobilis Lincoln Futura buvo pavadintas *Jefferson Futura*.

## Taip pat skaitykite
* Betmobilis
* Ford Future

## Šaltiniai

## Nuorodos

* LincolnFutura.com
Rezana

**Rezana** (sen.) – senosios Rusios piniginis vienetas. Manoma, kad rezana būdavo lygi 1/20 daliai apskaitinės grivinos. Rezanas naudojo iki XII a., kol pasibaigė masiškas sidabrinių dirhamų įvežimas iš musulmonų šalių. 

Pradžioje rezanomis vadino arabų dirhamų puseles. T.y., 1 rezana buvo lygi maždaug 1,48 g 900 prabos sidabro. Vėliau dirhamas ar analogiška sidabro moneta buvo pavadinta *[[Kuna (Rusia)|kuna]]*.
Banketas (reikšmės)

Žodis **banketas** reiškia:
* banketas – oficialus pobūvis, vaišės;
* **Banketas** (*Banket*) – miestas *Mashonaland West* provincijoje Zimbabvėje;
* banketas – (, suolas) supiltas atskiras pylimas ar kitaip įrengta pakopa vidinėje aukšto brustvero pusėje, skirta šauliams patogiai įsitaisyti priešo apšaudymui.

Panašūs:
* **banketė** – minkštas suolas ar pailga taburetė;
* **banketė** – atraminė pamatų pagalvė, apatinė statybinių pamatų konstrukcijos dalis, besiremianti į gruntą.


Vaizdas:Quin - Knappogue Castle medieval banquet - geograph.org.uk - 1639318.jpg
Vaizdas:Abattis.JPG
Vaizdas:Decorative quilted upholstery.jpeg
Vaizdas:Foundations-types diagram.svg
Grivina (reikšmės)

Žodis ***grivina*** gali reikšti:

* grivina – senovinis kaklo papuošalas antkaklė;
* grivina – aukso ar sidabro metalo luitelis, ankstyvaisiais viduramžiais naudotas kaip piniginis vienetas, daugiausia slaviškuose kraštuose;
* grivina – dabartinis Ukrainos piniginis vienetas.


Image:Grivna.jpg|Novgorodo grivinos
File:1 Hryvnia 1995 front.jpg|1 grivinos banknotas (1995 m.)
File:1 Hryvnia 2005 front.jpg|1 grivinos banknotas (2003 m.)
Layes Abdullayeva

**Layes Abdullayeva** (g. 1991 m. gegužės 29 d. Etiopijoje) – Etiopijoje gimusi, Azerbaidžanui atstovaujanti ilgų nuotolių bėgikė.

## Biografija

Lengvaatletė tarptautinę sportinė karjerą pradėjo 2009 m. sudalyvaudama Novi Sade vykusiame Europos jaunimo čempionate, kur pelnė sidabro medalį. 2010 m. žiemos sezono metu Abdullayeva startavo Dohoje vykusiame pasaulio uždarų patalpų čempionate, kur liko septintoje vietoje. Tų pačių metų vasaros sezono metu pelnė bronzos medalį pasaulio jaunimo pirmenybėse. Dalyvavo 2010 m. Europos čempionate, kur liko šešta. 2011 m. Europos uždarų patalpų čempionate liko ketvirtoje vietoje. 2011 m. Europos iki 23 metų čempionate Abdullayeva startavo 5000 m 10 000 m bėgimuose ir iškovojo du aukso medalius.

## Nuorodos
* Layes Abdullayeva IAAF svetainėje
UTair Aviation

**UTair** () – Rusijos oro linijų bendrovė, kurios būstinė yra Chanty Mansijske. Kompanija reguliariais maršrutais skraidina lėktuvais keleivius Rusijoje ir užsienio šalyse. Rusijoje kompanija taip pat reguliariais maršrutais keleivius perveža ir sraigtasparniais (pvz., iš Surguto). Kompanija taip pat teikia užsakomųjų skrydžių paslaugas lėktuvais ir sraigtasparniais Vakarų Sibiro naftos ir dujų sektoriaus įmonėms. Pagrindinė įmonės bazė yra Roščino oro uoste (IATA: TJM) Tiumenės srityje, 13 km nuo Tiumenės.

Kompanija buvo įsteigta 1967 m. vasarį, norint aptarnauti greitai augančią kuro pramonę vakarų Sibire. Tuo metu bendrovė vadinosi „Aeroflot Tyumen“, o „UTair“ pavadinimą gavo 2003 m. Kompaniją šiuo metu valdo Chanty Mansijsko savivaldybė (23 %), Surguto miesto administracija (19 %), Rusijos akcininkai ir kompanijos (33 %), Rusijos vyriausybė (2 %) ir užsienio šalių verslininkai (20 %).

2010 m. vieną savo „Tupolev Tu-154“ lėktuvų kompanija pavadino vietinio herojaus ir verslininko Boris Evdokimovich Sherbina vardu.

2011 m. liepos mėnesį kompanija valdė 205 lėktuvus. Iš jų ekonominės klasės keleivius aptarnavo „Tu-154“, o verslo – „Boeing 737-500“ ir „Tu-154“.

2014 m. lapkritį kompanija susidūrė su ekonominiais sunkumais, o 2015 m. balandį pranešė apie savo lėktuvų skaičiaus sumažinimą iki 44. Taip pat kompanija atšaukė Sukhoi Superjet 100 lėktuvų užsakymą. Po kelių savaičių buvo nutraukta kompanijos dukterinės įmonės UTair Express veikla.

2015 m. gruodį buvo patvirtinta apie kompanijos laisvalaikio kelionių padalinio Azur Air pardavimą Turkijos turizmo agentūrai „Anex Tourism Group“, kuri taip pat įsigijo ir UTair-Ukraine padalinį.

## Lėktuvai
2015 m. lapkritį UTair Aviation priklausė šie lėktuvai (neįskaitant sraigtasparnių ir padalinių lėktuvų):





## Šaltiniai

## Nuorodos
* Oficiali svetainė